அதிகாரத்தை மத அதிகாரிகளுடன் பகிர்ந்து கொள்வதன் வழி, பல்கலாச்சார சமூகத்தை உருவாக்குவதாகச் சொல்லும் இவர்கள், மதச்சார்பற்ற சிந்தனையாளர்கள் மீதும், கலைஞுர்கள் மீதும், பெரும் தாக்குதலைத் தொடுக்கத் துவங்கியிருக்கிறார்கள் என்கிறார் மாலிக். இங்கிலாந்தில் அரசு கொணரவிருக்கும் மதத்துவேச தடைச் சட்டம் ( outlaw incitement to religious hatred ) போன்றனவும் கனடாவில் கனடிய அரசு அமல்படுத்தத் தொடங்கியிருக்கும் மதப்பிரதிகளின் அடிப்படையில் விவகாரத்து வழக்குகள் உள்பட தீர்த்துக்கொள்ளும் சட்ட முறைமையும் ( law provides for voluntary faith-based arbitration, which allows Muslims, Jews and members of other faiths to use the guiding principles of their religion in settling private disputes such as divorce, custody issues and inheritances outside the court system) இப்படியான ஆபத்தான தளத்தில் பிரவேசித்திருப்பதாக ஹோமா அர்ஜூமான்ட் சொல்வதை நாம் இங்கு நினைவுகூர முடியும்.